ഡല്ഹിയിലും കോവിഡ് കേസുകള് കുറയുന്നു ഇന്ന് 39 പേര്ക്ക് മാത്രം രോഗം, ഒരു മരണം, ടി.പി.ആര് 0.08 കോവിഡ് വ്യാപനത്തിനിടെ ഡല്ഹിയില് നിന്നു ആശ്വാസവാര്ത്ത. ഡല്ഹിയില് ഇന്ന് റിപ്പോര്ട്ട് ചെയ്തത് 39 പുതിയ കേസുകള് മാത്രം. ഒരാള് മാത്രമാണ് രോഗബാധ മൂലം മരിച്ചത്. ചികിത്സയിലുള്ളവര് 498 പേരായും കുറഞ്ഞു. ഡല്ഹിയില് ഇന്നലെ 66 കോവിഡ് കേസുകള് റിപ്പോര്ട്ട് ചെയ്തപ്പോള് മരണം ഒന്നും രേഖപ്പെടുത്തിയിരുന്നില്ല. ആരോഗ്യ വകുപ്പിന്റെ കണക്കുകള് അനുസരിച്ച് 14,36,800 പേര്ക്കാണ് ഡല്ഹിയില് ഇതുവരെ കോവിഡ് ബാധിച്ചത്. 25,067 പേര് കോവിഡ് ബാധിച്ച് മരിച്ചു. 14,11,235 പേര് ഇതുവരെ രോഗമുക്തരായി. മരണനിരക്ക് 1.74 ശതമാനമാണ്. അതേസമയം കേരളത്തില് കോവിഡ് കേസുകള് ഉയരുകയാണ്. 13,049 പേര്ക്ക് ഇന്ന് സംസ്ഥാനത്ത് കോവിഡ് സ്ഥിരീകരിച്ചത്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ കഴിഞ്ഞ 24 മണിക്കൂറിനിടെ 98,640 സാമ്ബിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 13.23 ആണ്. കഴിഞ്ഞ ദിവസങ്ങളിലുണ്ടായ 105 മരണങ്ങളാണ് കോവിഡ്19 മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 17,852 ആയി.